৩য় একাডেমি পুরস্কার
৩য় একাডেমি পুরস্কার অনুষ্ঠান একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত বার্ষিক চলচ্চিত্র পুরস্কার, যা ৫ নভেম্বর, ১৯৩০ সালে ১ আগস্ট, ১৯২৯ থেকে ৩১ জুলাই, ১৯৩০ পর্যন্ত মুক্তিপ্রাপ্ত ও প্রদর্শিত চলচ্চিত্রের জন্য প্রদান করা হয়। অনুষ্ঠানটি অ্যাম্বাসেডর হোটেল, লস অ্যাঞ্জেলেস, ক্যালিফোর্নিয়ায় অনুষ্ঠিত হয়। অল কোয়ায়েট অন দ্য ওয়েস্টার্ন ফ্রন্ট প্রথম চলচ্চিত্র হিসেবে শ্রেষ্ঠ চলচ্চিত্র ও শ্রেষ্ঠ পরিচালক বিভাগে পুরস্কার লাভ করে। লুইস মাইলস্টোন প্রথম পরিচালক হিসেবে দ্বিতীয়বারের মত শ্রেষ্ঠ পরিচালক বিভাগে পুরস্কার লাভ করেন। দ্য লাভ প্যারেড সর্বাধিক ৬টি বিভাগে মনোনয়ন লাভ করে কিন্তু একটিও পুরস্কার বিজয় করে নি। এই বছর প্রথম শ্রেষ্ঠ শব্দগ্রহণ বিভাগে প্রথম পুরস্কার দেওয়া হয় এবং পুরস্কার লাভ করেন ডগলাস শীরার, যিনি শ্রেষ্ঠ অভিনেত্রী বিভাগে বিজয়ী নর্মা শীরারের ভাই। তারাই অস্কারের ইতিহাসে প্রথম একই পরিবারের সদস্য।